**TERVETULOA HANGON KUVATAITELIJODEN – HANGÖ BILDKONSTNÄRER RY JÄSENEKSI!**

**Hangon Kuvataiteilijat - Hangö Bildkonstnärer ry perustettiin vuonna 1978. Yhdistys pyrkii aktiivisesti edistämään taiteen harrastusta ja tasoa järjestämällä jäsenilleen yhteisnäyttelyitä, piirustus- ja maalausiltoja sekä näyttelyretkiä.**

**Toimintamme tärkein painopiste on kuitenkin olla yhteyslinkkinä jäsentemme, kaupungin ja muiden yhdistysten välillä. Jäsenistöömme kuuluu toistasataa taitelijaa ja taiteenharrastajaa, joilla kaikilla on enemmän tai vähemmän yhteyttä Hankoniemelle.**

**NÄYTTELYTOIMINTA**

Näyttelytoimintaa on kaksi kertaa vuodessa, kesänäyttely sekä talvinäyttely. Saat tarkempaa infoa sähköpostitse aina ennen näyttelyä. Infossa kerrotaan mahdollinen näyttelyn aihe, näyttelyn ajankohdat, ripustusohjeet ja onko näyttely jurytetty (ulkopuolisen asiantuntijan tekemä valinta näyttelyyn tulevista töistä) yms. Kotisivuilla on myös yleiset näyttelyohjeet.

**MUU TOIMINTA**

-Jäsenillä on ajoittain mahdollisuus osallistua myös yhteisnäyttelyihin puolilla Suomea. Näistä tiedotetaan sähköpostitse ja kotisivujen kautta voit käydä esimerkiksi Uudenmaan kuvataidejärjestöjen sivuilla, jossa mm. tietoa yhdistyksen näyttelyistä.

-  Hang Artiin osallistuminen. Monet yhdistyksen jäsenet ovat osallistuneet HangArtiin avaten työtilansa ja esitellen töitään.

- Hangon kaupunginkirjastossa sijaitsevaan Artoteekkiin eli taidelainaamoon on mahdollista viedä tauluja vuokrattaviksi.

- Järjestämme myös erilaisia tapahtumia esim. kaikille avoin maalaustapahtuma kaupungintalon gallerian edustalla Hangon päivien yhteydessä.

- Yhdistys jakaa myös stipendejä sekä suomen- että ruotsinkielisen yläasteen ja lukion oppilaille.

**Hangon Kuvataiteilijoiden jäsenmatrikkeli löytyy kotisivuilta. Sinne saavat yhdistyksen jäsenet halutessaan liittää oman kuvansa, pari kuvaa teoksistaan sekä lyhyen esittelyn taiteestaan ja sen lähtökohdista.**

**Mikäli haluat liittyä matrikkeliin ja saada itsesi taitelijana esille,** [**ota yhteyttä**](https://hankoart.fi/jasenmatrikkeli/) **-linkki löytyy kotisivuilta.**

**Tervetuloa vielä jäseneksi ja toivottavasti nähdään pian näyttelyn tai vuosikokouksen merkeissä!**

**Löydät meidät facebookista ja instargramista Hangon Kuvataitelijat sekä** [**www.hankoart.fi**](http://www.hankoart.fi/)